කාලය ගෙවිලා යන්නේ අතින් අල්ලලා නතර කරන්න බැරි තරම් වේගයකින්.. දවස් තුනක් යෂ්  කොලඹින් පිට ගත කරා. දවස් තුනක් මනෝජ් එයාගේ කාමරය ඇතුලේ පරිඝනක තිරය දිහා බලාගෙනම හිටියා.. මනෝජ්ගේ ඇස් රතු පැහැ ගැන්විලා. අදට දින තුනක් ඒ ඇස් විවේකයක් අරගෙනත් නෑ.. දිගටම වැඩ..

මේ අතර තමයි දවස් තුනකට පස්සේ යෂ් ආයිත ආවේ.. එයාගෙ අතේ තියෙනවා කොෆි කප් එකක්.. නිකන් නෙමෙයි දුම් දාන බැලැක් කොෆි කප් එකක්. අනිත් අතේ තවත් කප් එකක්.. යෂ් මනෝජ් ලගට ආවා.. එක අතක තිබුන කප් එක මනෝජ් මේසය උඩින් තිබ්බා...

යෂ්ගේ කොෆි යෂ් හිමින් රස වින්දා. ඒත් මනෝජ් තාමත් එයා⁣ට වෙන් වුන කොෆි කප් එක දිහා බලලවත් නෑ. එයාගේ ඇස් තාමත් තියෙන්නේ පරිඝනක තිරය මතයි...

" මේක බිලා ඉන්නවා මනෝජ්.. "

යෂ් කිව්වේ සන්සුන්ව.. ඒත් මනෝජ් ඇස් පරිඝනක තිරයෙන් එලියට ගන්නට තරම් ඒ වචන බලවත් උනේ නෑ... 

" අර වැ⁣ඩේද තාම කරන්නේ.. "

යෂ් ඇහුවේ දවස් තුනකට කලින් එයා මනෝජ්ට පවරපු රාජකාරිය ගැනයි.. මතක නම් යෂ් කිව්වා මනෝජ්ට කොහොම හරි තාක්ෂනය එක්ක සෙල්ලම් කරන කෙනාව හොයාගන්න කියලා. ඒත තාමත් මනෝජ්ට බැරි උනා ඒ කෙනා ගැන පුංචිවත් ඉගියක් හොයාගන්න...

" මිනිහා දක්ෂයෙක්.. ඇත්තටම හැකින් වල සුපිරි බුලට් එකක්.. "

මනෝජ් තිරය දිහා බලාගෙන වේගයෙන් වේගයෙන් යතුරු පුවරු අතට ඇගිලි යවන ගමන් කිව්වා...

" දවස් තුනක් තිස්සේ මං මිනිහා පස්සෙන් යනවා. එක තැනකදි මට අහු වෙන්න ඔන්න මෙන්න තියෙනකොට මිනිහා ලෙස්සලා යන්න ගියා. තව තත්පරයක් එයා කරපු පුංචි වැරද්ද කරා නම් , යෂ් මහත්තයා එක තත්පරයයි මට මදි උනේ. එහෙනම් මං කියනවා මිනිහා ඉන්න තැන හරියටම.. "

මනෝජ් ඇස් තාමත් තියෙන්නේ තිරය මතයි.. ඒත් යෂ් මේ කිසි දෙයක් සැලකිල්ලකට ගත්තද කියන එක නම් සැකයි.. 

" මේක නිවෙනවා.. ඔයා බොරු වැඩ නවත්තලා මේක බිලා ඉන්න මනෝජ්.. "

පැය ගානකට පස්සේ මනෝජ්ගේ අත්වලට නිදහසක් ලැබුනා.. අත් නැත්තම් එක දිගට එක දිගටම යතුරු පුවරුවේ අකුරු අතර දිව්වා මිසක, මොහොතක විරාමයක්වත් මේ වෙනකන් ගත්තේ නැති තරම්..

ඒත් යෂ්ගේ අ⁣නපේක්ෂිත වචන මනෝජ් එයා ගැඹුරටම බැහැලා කරපු වැඩෙත් අත් ඇරලා යෂ් දිහා බැලුවා...

" ⁣මං වෙන මගුලක් නෙමෙයි කරන්නේ. ඔයා කිව්ව මිනිහා පස්සේ මේ යන්නේ.. මං හිතුවට වඩා මිනිහා දක්ෂයෙක්.. ඒත්.. මාව පරාද කරන්න මිනිහට බෑ.. "

මනෝජ් විශ්වාසයෙන් කිව්වත් යෂ් හිනා උනා විතරයි. එයා මේසය උඩ තිබුන කොෆි කප් එක මනෝජ් අතට දුන්නා...

" මේක බිලා ඉන්නවා මනුස්සයෝ, ඔය විදිහට නොකා නොබි වැඩ කරන්න ගියොත් අසනිප වෙයි.. "

මනෝජ් කොෆි කප් අතට ගත්තා..ඒකෙන් උගුරක් රස වින්දා...

" දන්නවද කොෆි වලට පුලුවන ස්ට්‍රේස් අඩු කරනන. ⁣ඩිප්‍රෙශන් ඉන්න කෙනෙක්ගේ හිත රිලැක්ස් කරන්න වගේම ලිවර් එකටත් නියමයි. තව පිලිකා අවධානමත් අඩු කරනවා.. ඒ ව⁣ගේම... "

පලවෙනි වතාවට යෂ් කතා කරනකොට මනෝජ් බාදා කරා.

" යෂ් මහත්තයා මෙතනට ආවේ මට කොෆි ගැන ලෙක්චර් එකක් දෙන්න එහෙම නෙමෙයි නේද. කියන්න දවස් ගානකට පස්සේ ආයිත් එපාට්මන්ට් එකට එන්න හිතුනේ මොකද.. "

දැන් දවස් ගානක ඉදන් මනෝජ් නැවතිලා ඉන්නෙත් යෂ්ගේ එපාට්මන්ට් එකේමයි. තාවකාලිකව.. 

යෂ් හිනා උනා. හිස් කොෆි කප් එක පැත්තකින් තියලා සිගරට් එකක් පත්තු කරගත්තා. එකෙන් උගුරු දෙකක් ඉහලට ඇදලා කකුලක් පිට කකුලක් දාලා මනෝජ් දිහා බැලුවා..

" මේ හැංගිමුත්තන් කරන එකාව මට අල්ල ගන්න ඕන මනෝජ්. දැන් මේ සින් එක ඇදුනා වැඩියි. මෙච්චර කාලයක් මට එක කේස් එකක් වෙනුවෙන් බලන් ඉන්න බෑ.. "

යෂ් හරියටම කතාවට අවතීර්ණ උනා. ඇත්තටම යෂ්ගේ කාලයෙන් දැනටමත් දවස් ගානක් ගෙවිලා ගිහින්. ඒකත් යෂ්ට ලොකු පාඩුවක්...

ඒත් යෂ්ගේ වචන කතා කලේ කෙලින්ම මනෝජ්ගේ හිතට.. ඇත්තටම මේ වෙනකන්ම මනේජ් මහන්සි වෙන්නෙත් මේ කෙනා ගැන හොයන්න තමයි.. 

" මං ට්‍රයි කරන්නෙත් විසතරයක් හොයගන්න තමයි යෂ් මහත්තයා. මං කිව්වේ, මේ මිනිහා දක්ෂයි.. ඉතින් කාලයක් යනවා . "

" ඒත් දක්ෂයෙක්ට උනත් වැරදීමක් වෙන්න පුලුවන් නේද මනෝජ්.. "

මනෝජ් පුදුම වෙලා යෂ් දිහා බැලුවා... " වැරදීමක් " ඇස් දෙකත් පුංචි කරන් තමන්ටම මිමිනුවා...

" ඔව් වැරදීමක්. මට මේක කියන්න මනෝජ්, මතකද ඔයා ටිකකට කලින් මට කියපු දේ.. එයා දක්ෂයි තමයි ඒත් මං ඊට වඩා දක්ෂයි.. "

මනෝජ් තත්පර ගානකින් මතකයෙන් අතීතයට ගියා. එයාට මතකයි යෂ්ට එහෙම කිව්වා වගෙත්.. ඉතින් යෂ් කියපු දේ  විශ්වාස කරා.. 

" ඔව් කිව්වා ! ඉතින්.. "

" ඒක තමයි මිනිහෝ මං කිව්වේ දක්ෂයෙක්ට උනත් වැරදිමක් වෙන්න පුලුවන් කියලා.. "

යෂ් කියන දේවල් වල තේරුමක් එකපාරම මනෝජ්ට හිතා ගන්න අමාරු වෙන්න ඇති. එයා ටිකක් පුදුම වෙලා යෂ් දිහා බලන් හිටියා... මනස එක්ක සටන් වැදිලා තේරුමක් හිතාගන්නත් උත්සහ කරා. ඒත් හැම වෙලාවකම එයා ආසාර්ථක උනා...

" මට යෂ් මහත්තයා කියන්න හදන දේ තේරෙන් නෑ. මට පැහැදිලිව කියන්න, මං එතකොට යෂ් මහත්තයා අහපු දේට උත්තරයක් දෙන්නම්.. "

යෂ් දිග හුස්මක් ගත්තා. ඒ හුස්ම දීර්ඝ කතාවක ආරම්භයක්...

" මෙහෙමයි, මං ටිකක් හොයලා බැලුවා මේ හැකර්ස්ලා ගැන. ඔයාලාට තියෙන්නේ මනෝජ් වෙනම මමත්වයක්. තිරයෙන් පිටිපස්සේ ඉදන් වැඩ වලින් ඔයාලා සෙල්ලම් දාන්⁣නනේ කැමති.. එහෙම නේද.. "

" ඔව් ඉතින් "

" ඉතින් දැන් මං මෙහෙම දෙයක් ඇහුවොත්, තවත් හැකර් කෙනෙක් ඔයාට අභියෝග කලොත් ඔයා මොකද කරන්නේ.. "

මනෝජ් ටික වෙලාවක් යෂ්ගේ මුන දිහා බලන් හිටියා..

" යෂ් මහත්තයා අහන්නේ මගෙන් ගේම ඉල්ලුවොත් මං මොකද කරන්නේ කියලද.. "

" ඔව් හරියටම හරි. කෙනෙක් ඔයාගෙන් , අපි කියමු තවත් හැකර් කෙනෙක් ගේම ඉල්ලුවොත් ඔයා ⁣මොකද කරන්නේ.. "

යෂ් අහනකොට මනෝජ්ගේ මුනේ හිනාවක් ඇදුනා. ඒක සමච්චල් හිනාවක්...

" සෙකන්ඩ් වෙන්න මං, ආයි පිස්සුවක් ඇතෑ. එහෙනම් මං ගේම ඉල්ලපු එකාට කියලා දෙනවා ඇත්තටම මං කව්ද කියලා.. "

මනෝජ් ටිකක් විතර උජාරුවෙන් කිව්වා. ඒත් ඒ පිලිතුරට යෂ් නම් නොසෑහෙන්න කැමති උනා. එයාගේ ඇස් දීප්තිමත්ව දිලිසුනා..

" විශිෂ්ඨයි ! අති විශිෂ්ඨයි.. දැන් අපි හොයන කෙනා එක්ක ඔයා දවස් ගානක් ති⁣ස්සේ සෙල්ලම් දානකොට, එහා පැත්තේ ඉදන් එයත් ඔයාව බොලොක් කරනවද.. "

" ඔව් යෂ් මහත්තයා. එයා දිගින් දිගටම මං ඇක්සස් ගන්න හදනකොට මාව බොලෙක් කරනවා. ඒකයි ටිකක් මේක අමාරු.. "

මනෝජ පැහැදිලිව කිව්වා. දැන් තමයි යෂ් බලාගෙන හිටපු වෙලාව.. එයා දැන් තමයි එයාගේ දැල එලන වෙලාව...

" ඔයා මුලින්ම තරගයක් ඕගනයිස් කරන්න ඕන.. ඉන්න දක්ෂම හැකර්ස්ලාට එන්න හිතන විදිහේ තරගයක්. ඒ කරලා එයාලට හැක් කරන්න පුදුම තරම් අමාරු දෙයක් එයාලට දෙන්න ඕන. අපි හිතන විදිහට මේ කෙනත් තමන් ගැන උජාරුවෙන් ඉන්න හැකර් කෙනෙක් නම් මනෝජ් එහෙනම් අනිවාර්යයෙන්ම ඔයාගෙන් අවධානය අයින් කරලා මෙ තරගයට එනවා.. එතකන් ඔයා මෙයා පිටිපස්සේ යන එක නවත්තන්න ඕන. ඒත් එක දෙයක්, මේ කෙනා ලොග් වෙනවද නැද්ද කියලා අවධානයෙන් ඉන්න ඕන. හදිස්සියෙවත් ලොග් උනොත්, ඔයා ඊලග තත්පරයෙම එයාව හොයාගන්න ඕන. මොකද කියන්නේ මනෝජ් ඒක කරන්න පුලුවන්ද.. "

යෂ් එයාගේ සැලැස්ම එකින් එක නොනවත්වාම දිගටම කියාගෙන ගියා..

" මොකද කියන්නේ මිත්‍රයා ! ඔයාට පුලුවන් වෙයිද මේ කෙනාව අල්ල ගන්න.. "

මනෝජ් කට කොනින් හිනා උනා. ඊලගට කට පුරවලත් හිනා උනා. ඒ ලැබුනේ ඉගියක්.. මනෝජ් සුදානම් යෂ් කියපු සැලැස්ම ක්‍රියාත්මක කරන්න.. 

මනෝජ් සැලැස්ම ක්‍රියාත්මක කරනකන් යෂ්ගේ අවධානය යොමු උනේ පොත් කිහිපයක් වෙත.. එයා හවස් වරුව ගත කරන්න හැදුවෙ මේ පොත් එක්කයි.. 

එක පොතක් තිබුනේ ටැටු කලාව ගැන. තව පොතක් කොන්ඩ කපන විදිහ ගැන.

යෂ් සෑහෙන වෙලාවක් අරන් මේ පොත් ටික කියෙව්වා, ඒ අතර මනෝජ් යෂ් කියපු තරගය සුදානම් කරා.. පොත් කිහිපය එක හුස්මට කියවලා ඉවර කරපු යෂ්, ඊලගට බීර බෝතලයක් අතට ගත්ත යෂ් ගිහින් එතනින් ගිහින් නැවතුනේ බැල්කනි එකේ.. නිදහසේ බීර බෝතලයත් හිස් කරන ගමන් යෂ් දිගින් දිගටම කල්පනා කලේ මේ පරීක්ෂනය ගැන.. 

කාලය ගෙවිලා ගියා.. 

එකපාරටම මනෝජ් දුවගෙන ආවා යෂ් ලගට..සතුටින්.. ඒ ඇස් ඇත්තටම සතුටින් දිලිසෙනවා.

" ඇම කෑවා. මං මිනිහා ඉන්න තැන හොයාගත්තා.. "

යෂ් අතේ තිබුන බීර බෝතලය පැත්තකින් තියලා යෂ් මනෝජ් ලගට ආවා. ඇවිත් උරහිස්සෙන් අල්ල ගත්තා...

" ඔයා එයා ගැන හොයාගත්තා කියලා මිනිහා දන්නවද.. "

යෂ් ඇහුවේ කුතුහලයෙන්.. එහෙම දැනගත්තා නම් දැනටමත් එයා එතනින් ගිහින් තියෙයි.. 

" මං හිතන් නෑ යෂ් මහත්තයා. මං ගියපු පාර මකලයි ආවේ.. එයාට හොයාගන්න නම් දැන් කරන වැඩේ නවත්තලත් ටික වෙලාවක් යයි... එතකන් අපිට කල් තියෙනවා.. "

යෂ් ඉක්මනින්ම ලෑස්ති උනා.. 

" මට තැන හරියටම එවන්න. "

එහෙම කියපු යෂ් කලබලයෙන් එලියට බැස්සා... ඒ මේ සෙල්ලම් කරන නාදුන්නනා හොයාගෙන යන්න හිතාගෙන...

.
.

යෂ් මනෝජ් එවපු ලොකේෂන් එකට ලං උනා.. එතන පාලුවට ගියපු තට්ටු දෙකේ බිල්ඩිමක් . පහල වල් වැදිලා තිබුනා. ඒත් යෂ් යාන්තමින් දැක්කා උඩ කාමරයක ලයිට් එකක් පත්තු වෙලා තියෙනවත්.. 

" මිනිහා ඉන්නවා.. අපි හිමින් යමු.. "

යෂ් ආවේ තනියම නෙමේ. පොලිසියත් එක්කමයි... 

" කෑ ගහන්න එපා සද්ද කරන්නත් එපා. මං විධානයක් දුන්නාම ඔයාලා එන්න. එතකන් මං තනියම යන්නම් ඇතුලට.. "

යෂ් රැලගෙන් වෙන් වෙලා හිමින් හිමින් පලවෙනි තට්ටුව නැගලා දෙවෙනි තට්ටුවට ආවා.. යෂ් දැකපු දේ ඇත්තක්. කොනකට වෙන්න කෙනෙක් පුටුවක වාඩි වෙලා කම්පියුටර් එක ඔබ ඔබ හිටියා..  යෂ් හිමින් හිමින් ලං උනා.. ඒත් තව අඩියක් ඉස්සරහට තිබ්බා විතරයි, එක පාරටම එලාම් එකක් නාද වෙන්න ගත්තා...

ඒක ලේසර් උගුලක්. කාටවත්ම ඒ හරහා යන්න බැ එලාම් එකක් වදිනවා. යෂ් ඒ උගුලට අහු උනා. ඒත් එක්කම කම්පියුටරය ඉස්සරහා ඉදගෙන හිටපු කෙල්ලටත් එ සද්දය ඇහුන. එක පාරටම හිස් අවකාශය දිහා බලපු ඒ නාදුනන්නා යෂ්වත් දැක්කා...

පුටුවත් පෙරලන් ඒ කොල්ලා නැගිට්ටා. එහෙමම හිටපු බිල්ඩිමේ ඉදන් පහල තිබුන සැලැබ් එක ගෙදරකට මේ කොල්ලා පැන්නා. යෂ් දැනටමත් ක්‍රියාත්මකයි.  එයත් ඒ පිම්මම පැන්නත්, නාදුනන්නට තරම් වාසනාවක් යෂ්ට තිබුනේ නැ. එයාව රෝල් වෙලා ගිහින් අතත් තුවාල උනා..

ඒත් යෂ් නැවතුනෙ නෑ. වේදනාව අතරින් නැගිට්ටා. එතකොටත් අර කොල්ලා මේ ගෙදරිනුත් පහලට බැහලා පාර දිගේ දුවනවා. යෂ් අඩියට දෙකට පහලට බැස්සා...

ඒ කොල්ලා දුවනවා වේගයෙන්.. ඊට පිටිපස්සෙන් යෂ් එලවගෙන යනවා. කොල්ලා දුවන්නේ නිකන් නෙමෙයි යෂ්ගේ පැත්තට එක එක දේවල් දමලා ගහන ගමන් දුවන්නෙත්. දෙන්නම දුවන්නේ වත්තක් මැද්දෙන්..  ඉතින් එක වතාවකට බාල්දියක් යෂ්ගේ පාර හරහට නාදුනන්නා විසි කරා. තවත් වෙලාවක පුටුවක්. තවත් වෙලාවක කුකුලෙක්. අතට අහු වෙන හැමදේම යෂ්ගේ පැත්තට විසික් කරත් යෂ් පසුබැස්සෙත් නෑ..ඒත් සැලකිය යුතු තරම් දුරකින් ඒ කොල්ලා වේගයෙන් දුවනවා. යෂ්ටත් මහන්සියි.. එතකොට තමයි එක පාරටම යෂ් නැවතිලා පොල්ලක් අතට ගත්තේ..ඒකෙන් ඉලක්කය අරන් අර කොල්ලගේ කකුල් දෙක ඉලක්ක කරලා පොල්ල දමලා ගැහුවා...

දුවපු වේගය නිසාම මේ කොල්ලගේ සමබරතාව ගිලිහිලා ගිහින් එයාව ඇදගෙන වැටුනා. එතකොටත් යෂ් මේ කොල්ලට ලං වෙලයි හිටියා. කොල්ලා නැගිටිනකොටත්, යෂ් හැඩි දැඩි අත් වලින් කොල්ලව අල්ලගත්තා..

" කව්ද උඹ ! අත ඇරපන් මාව.. "

නාදුනන්නා කෑ ගැහුවා... ඒත් යෂ් මනෝජ්ට නොකිව්වට මේ කව්ද කියන්න එතකොටත් දැනගෙන හිටියා.. 

" ටැවීන්.. දගලන්න හදන්න එපා. සේරම ඉවරයි. මං ආවේ සේරම දේවල් දැනගෙන.. දැන් සද්ද නොකර යමු මාත් එක්ක.. "

යෂ් නාදුන්නනාට කිව්වා. ඒ වෙන කව්රුත් නෙමෙයි ටැවීන්.. අවසානයේ යෂ්ගේ පාලනය එයා නතු උනා...

ළමයි ! කන්ෆියුස් උනා නේද.. කමක් නෑ, අනේ පුලුවන් හැමෝම අනිවාර්යයෙන්ම කතාව ශෙයාර් කරන් යන්න. මං ඉක්මනට එන්නම්... 

මම අ.දු.